หุ้นยุโรปเปิดตลาดแดนบวก จับตาสถานการณ์หนี้กรีซ
ตลาดหุ้นยุโรปเปิดตลาดวันนี้ปรับตัวสูงขึ้น โดยนักลงทุนรอดูสถานการณ์หนี้กรีซที่ใกล้จะครบกำหนดชำระหนี้ให้กับกองทุนการเงินระหว่างประเทศ (IMF) ในช่วงต้นเดือนมิ.ย.นี้
27 พ.ค. 2558

สำนักข่าวอินโฟเควสท์ รายงานตลาดหุ้นยุโรปเปิดตลาดวันนี้ปรับตัวสูงขึ้น โดยนักลงทุนรอดูสถานการณ์หนี้กรีซที่ใกล้จะครบกำหนดชำระหนี้ให้กับกองทุนการเงินระหว่างประเทศ (IMF) ในช่วงต้นเดือนมิ.ย.นี้
ดัชนี Stoxx Europe 600 บวก 0.4% แตะ 405.34 เมื่อเวลา 8.06 น.ตามเวลาลอนดอน
ดัชนี CAC-40 ตลาดหุ้นฝรั่งเศสเปิดวันนี้ที่ 5,105.86 จุด เพิ่มขึ้น 22.32 จุด, +0.44% และดัชนี DAX ตลาดหุ้นเยอรมันเปิดวันนี้ที่ 11,647.04 จุด เพิ่มขึ้น 21.91 จุด, +0.19%
หุ้น IAG ดีดตัว 1.6% ขานรับรัฐบาลไอร์แลนด์อนุมัติข้อเสนอเทคโอเวอร์ Aer Lingus Group